3,5 miljoen belastingopgawes reeds ingedienArgieffoto Individuele belastingbetalers het nog tot 4 Desember kans om hul persoonlike belastingopgawes deur eFiling of die SARS MobiApp in te dien. Die sperdatum is van toepassing op nie-voorlopige belastingbetalers en voorlopige belastingbetalers wat kies om hul opgawes by ŉ tak in te dien. Voorlopige belastingbetalers wat van eFiling gebruik maak, het nog tot 31 Januarie 2020 kans om hul opgawe in te dien. Die Suid-Afrikaanse Inkomstediens (SAID) het in ŉ verklaring gesê teen middernag op 27 November is 3 514 842 miljoen opgawes reeds ontvang (deur eFiling, MobiApp en by SAID-takke). Ongeveer 65% van die opgawes is elektronies ingedien. Meer as 500 000 agterstallige opgawes is sedert die aanvang van die belastingseisoen op 1 Julie ontvang. Altesaam R21,3 miljard is sedert 1 Julie 2019 terugbetaal aan belastingbetalers. Volgens die SAID is eFiling 24 uur per dag, sewe dae per week beskikbaar. Belastingbetalers kan ook van die SARS MobiApp (vir Android of iOS-toestelle) gebruik maak. eFiling het gemiddeld 25 000 opgawes per dag hanteer.